ธปท.ให้ธนาคารพาณิชย์สำรองไฟฟ้าดับ
ธปท.ห่วงวิกฤตไฟฟ้าดับกระทบประชาชน สั่งธนาคารพาณิชย์สำรองไฟฟ้าไม่ให้กระทบบริการ
28 มี.ค. 2556

ธปท.ห่วงวิกฤตไฟฟ้าดับกระทบประชาชน สั่งธนาคารพาณิชย์สำรองไฟฟ้าไม่ให้กระทบบริการ
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) แถลงว่า ตามที่ทางการได้รณรงค์ ให้มีการประหยัดพลังงาน นั้น ธปท.ได้รับทราบและให้ความร่วมมือในการประหยัดและดูแลการใช้พลังงานให้สอดคล้องกับช่วงเวลาที่มีความต้องการพลังงานไฟฟ้าสูงสุดของประเทศ โดย ธปท. ได้หารือกับธนาคารพาณิชย์เพื่อเตรียมรับสถานการณ์หากเกิดไฟฟ้าขัดข้องหรือไฟฟ้าดับในช่วงเวลาดังกล่าว เพื่อไม่ให้ส่งผลกระทบต่อ การทางานที่สาคัญของระบบธนาคารพาณิชย์ในประเทศ และธนาคารพาณิชย์แต่ละแห่งยืนยันให้ความร่วมมือ ในการประหยัดพลังงานและการจัดการด้านพลังงานเพื่อสามารถให้บริการลูกค้าได้ตามปกติ
สำหรับ ความร่วมมือในการประหยัดพลังงานและเตรียมรับสถานการณ์ด้านพลังงานในครั้งนี้ ธปท. และ ธนาคารพาณิชย์ได้เตรียมระบบไฟฟ้าสารอง รวมทั้งมีแผนฉุกเฉินในการรองรับสถานการณ์เพื่อให้การให้บริการ ทางการเงินแก่ประชาชนทั่วไปมีความต่อเนื่องและเป็นปกติ